EkBass/fiwiki-20250220-pages-articles huggingface dataset:
Korsumäen Auto Ky

Korsumäen Auto Ky on suomalainen 1980-luvulta alkaen yritystoimintaa harjoittanut perheyritys. Yritys syntyi Etelä–Pohjanmaan Ähtärissä ja sen toimiala on autokauppa. == Nykyhetki == Nykyään Korsumäen Auto edustaa myös Toyotaa uusien ajoneuvojen myynnissä, sekä toimii valtuutettuna merkkihuoltona. Palveluihin kuuluvat myös kolarikorjaamo, maalaamo, sekä ympäri vuorokauden toimiva päivystävä hinauspalvelu. Yrityksessä on henkilöstöä laskentatavasta riippuen 13-16 henkilöä, joka sijoittaa yrityksen pienen kotipaikkakuntansa eniten henkilöstöä työllistävän 4% kärkijoukkoon, vain yksityisomisteiset yritykset huomioiden vastaava luku on 2.2%, eli Korsumäen Auto työllistää enemmän henkilöitä, kuin 97.8% Ähtäriläisistä yrityksistä. == Urheilu == Korsumäen Auto yhdistetään myös hyvin vahvasti urheiluun Ähtärissä ja ympäryskunnissa, vaikka suoranaista yhteyttä ei autoliikkeellä ja urheilulla olekaan, on Korsumäki erittäin vahvasti läsnä paikkakunnan urheilujoukkueiden ja urheilijoiden tukemisessa. Yrityksellä on myös vuosittainen Korsumäki Toyota Open Golf -turnaus. Turnauksen palkinnot ovat vaihdelleet vuosittain, mutta useina vuosina Korsumäki on tarjonnut voittajalle uuden esittelyauton vuodeksi ajoon ja muita rahanarvoisia etuja, mm. lahjakortteja. Korsumäki Toyota Open;in lisäksi yrityksellä on myös sponsorikohteita useita, joihin sisältyy urheiluinfrakstuuria, sekä joukkueita. Korsumäki sponsoroi mm. Ähtärin jääkiekko- ja jalkapallojoukkue KieHaa (Ähtärin Kiekko-Haukat), KieHan kotihalli Mustikkavuoren jäähallia, sekä Ähtärin Urheilijoita. Yksittäisiä urheilijoita on sponsoroitavaksi mahtunut lähes 50 toimintavuoteen useita kymmeniä ja tälläkin hetkellä yksilösponsoreita on yrityksellä olemassa useita. Urheilun ympärillä ovat pyörineet myös yrittäjäperhe, pääosin moottoriurheilun puolella. Yrityksen toimitusjohtajan Martti Korsumäen poika Niko Korsumäki on mm. moottorikelkkailussa Euroopan Mestari, sekä saavuttanut urallaan kaksi MM mitalisijaakin, Suomen Mestaruuksia Nikolla on lukuisia. == Historia == Korsumäen Auto on veljesten Martin ja Aarnen alunperin yhdessä perustama yritys, joka alkuaikoinaan myi käytettyjä ajoneuvoja, sittemmin toiminta on laajentunut uusiin autoihin, korjaamo- ja varaosapalveluihin, sekä autojen lisäksi yritys myy kaikkea moottorilla kulkevaa, joka tekee vaihtotapahtumastakin saumatonta, vaikka vaihtokohteena olisi huvivene autoon. Sittemmin Aarne Korsumäki on lopettanut perheyrityksessä ja ostattanut oman osuutensa pois, joten Martista tuli yksinyrittäjä, sekä yrityksen ainoa omistaja. == Lähteet == == Aiheesta muualla == * Korsumäen Auto Ky:n verkkosivusto * Korsumäen Auto Ky:n myyntisivusto Nettiauto -palvelussa * Kauppalehti: Korsumäen Auto Ky Luokka:Suomalaiset autoliikkeet Luokka:Yritykset __INDEX__
Miikka Jahnukainen

Miikka Aleksi Jahnukainen (4. helmikuuta 1939 – 12. tammikuuta 2022) oli suomalainen valtiotieteen tohtori ja ATK-instituutin ensimmäinen rehtori.Paakki 2014, 24-25 Instituutissa Jahnukainen opetti muun muassa kursseja: * Johdatus automaattiseen tietojenkäsittelyyn * ATK yrityksessä ja julkisessa hallinnossa * Systeeminsuunnittelukurssi Vuonna 1975 Jahnukainen julkaisi ATK-instituutin kanssa kirjan Tietosysteemin rakentaminen.Jahnukainen 1975 Kirjan julkaisi Tietojenkäsittelyliitto. == Katso myös == * Tietojenkäsittelytiede ==Lähteet== * * === Viitteet === Luokka:Suomalaiset professorit
Aftontidningen

Aftontidningen (lyh. AT) oli vuosina 1942–1956 ilmestynyt ruotsalainen iltapäivälehti, jota julkaisi ammattiliittojen keskusjärjestö Landsorganisationen. Se perustettiin, koska Aftonbladet oli ollut liian saksalaismielinen. Samoihin aikoihin Bonnier perusti Expressenin. Aftontidningen sai huomiota räväkällä tyylillään, ja sen kulttuuritoimituksessa oli huomattavia nimiä kuten Stig Ahlgren ja Karl Vennberg. Lehti ei kuitenkaan pärjännyt kilpailussa ja se lakkautettiin, kun LO vuonna 1956 osti Aftonbladetin. ==Päätoimittajat== * 1942–1951: Frans Severin * 1951–1952: Ragnar Casparsson * 1952–1956: Ivar Sundvik ==Lähteet== ==Aiheesta muualla== Luokka:Ilmestymästä lakanneet ruotsalaiset sanomalehdet
Voileipäkeksi

Voileipäkeksi on keksilaji, joka on tarkoitettu syötäväksi suolaisten tai makeiden levitteiden kanssa. Voileipäkeksit ovat sukua laivakorpulle, jotka kehitettiin alun perin merimiesten tarpeisiin säilyvänä ruokana pitkillä Atlantin ylityksillä. Suomessa voileipäkeksejä on perinteisesti tarjoiltu etenkin teen kanssa, ja niiden tyypillisiä päällysteitä ovat olleet voi, hunaja, marmeladi ja erilaiset hedelmätahnat. Yksi Suomessa suosituimmista voileipäkekseistä on Cream Cracker, joita on ollut markkinoilla yli sata vuotta. == Katso myös == * Näkkileipä * Hapankorppu == Lähteet == Luokka:Keksit
Eeva Lindholm

Eeva Lindholm (o.s. Heinonen, 30. huhtikuuta 1946 Helsinki – 16. helmikuuta 2025) oli suomalainen ralliautoilija. Hän aloitti jääradalla vuonna 1965 ja voitti rallin SM-sarjan naisten mestaruuden vuosina 1971–1974. Hän ajoi naisten luokan voittajaksi RAC-rallissa vuonna 1973. Hän lopetti kilpailemisen vuonna 1975 ja toimi yrittäjänä. == Lähteet == Luokka:Suomalaiset ralliautoilijat Luokka:Vuonna 1946 syntyneet Luokka:Vuonna 2025 kuolleet
Susan Harris

Susan Harris (o.s. Spivak, s. 28. lokakuuta 1940 Mount Vernon, New York) on yhdysvaltalainen televisiokäsikirjoittaja, joka tuli 1970-luvulta alkaen tunnetuksi komediasarjojen kuten Kupla (Soap), Tyttökullat (Golden Girls) ja Vihdoinkin yksin (Empty Nest) luojana. Vuosina 1975–1998 Harris oli yksi Yhdysvaltain televisiokanavien tuotteliaimmista käsikirjoittajista, joka oli luomassa toistakymmentä menestyssarjaa. Kirjanpitäjäisän perheessä Westchesterin piirikunnassa Manhattanin koillispuolella varttunut Harris opiskeli englannin kieltä ja kirjallisuutta Cornellin ja New Yorkin yliopistossa suorittamatta tutkintoa. Ennen omien sarjojensa menestystä Harris oli mukana käsikirjoittamassa muun muassa sarjoja The Courtship of Eddie's Father ja The Partridge Family. 1970-luvun alussa Perhe on pahin -sarjan luoja Norman Lear kutsui Harrisin mukaan sen käsikirjoitustiimiin, johon siihen asti oli kuulunut vain miehiä. Pienen pojan yksinhuoltajana Harris kirjoitti sarjaa pääosin etätyönä kotoaan käsin tapaamatta kertomansa mukaan edes koskaan sen näyttelijöitä. Hän kirjoitti muutaman jakson sittemmin Tyttökullissa näytelleen Bea Arthurin tähdittämään sarjaan Maude, kunnes sarja Fay oli ensimmäinen josta hän sai maininnan yhtenä sarjan luojista. Sarjaa kuitenkin tuotettiin vain kymmenen jaksoa. Saippuasarjoja parodioiva absurdi Kupla (1977–1981) oli vaikea myydä televisiojohtajille, mutta toteutuessaan ABC- verkossa mursi monia aiempia raja-aitoja tv-komedian alalla. Sitä seurasi Benson (1979–1986), spin-off-sarja Kuplan sarkastisesta afroamerikkalaisesta hovimestarista, jota näytteli Robert Guillaume. Harrisin seuraava menestyssarja Tyttökullat (1985–1992) säilyi kuuden tuotantokauden ajan kymmenen katsotuimman joukossa Yhdysvalloissa, mutta viimeisellä seitsemännellä kaudella putosi sijalle 40. Harris ja muut loivat sarjan naishahmoille 24 jaksoa saaneen spin-offin The Golden Palace, jossa hahmot ovat alkaneet pyörittää miamilaista hotellia. Paremmin menestyi Vihdoinkin yksin (1988–1995), jonka pääosaa, leskeksi jäänyttä lääkärimiestä kaksine tyttärineen ja puhuvine koirineen näytteli Kuplasta tunnetuksi tullut Richard Mulligan. Harrisin vuonna 1991 esitetty sarja Sokeria ja pippuria (Good & Evil) kertoo kosmetiikkayhtiön perijättären tyttäristä, joista toinen on kovapintainen bisnesnainen ja toinen epäitsekäs ja varovainen tutkija. Sarja sai 11 jaksoa. Susan Harris vetäytyi tv-uralta noin 60-vuotiaana saatuaan käyntiin viimeisen sarjansa, vuonna 1998 esitetyn 13-jaksoisen Salaiset ansiot (The Secret Lives of Men). Harris sai vuonna 2005 käsikirjoittaja Paddy Chayefskyn mukaan nimetyn Writers Guild of America -palkinnon. Hänet nimitettiin vuonna 2011 Yhdysvaltain televisioakatemian Hall of Famen jäseneksi. ==Yksityiselämä== Susan Harrisin poika on kirjailija ja neurotieteilijä Sam Harris. ==Lähteet== ==Aiheesta muualla== * Luokka:Yhdysvaltalaiset televisiokäsikirjoittajat Luokka:Vuonna 1940 syntyneet Luokka:Elävät henkilöt
Raide-Jokeri 0

Raide-Jokeri 0 (kutsutaan myös nimellä Jokeri 0) on Helsinkiin suunniteltu poikittaissuuntainen pikaraitiotie, joka kulkisi Meilahdesta Pasilan ja Kalasataman kautta Itä-Helsinkiin. Se korvaisi nykyisen runkobussilinjan 500. Pikaraitiotien tärkeimpiä tavoitteita olisi yhdistää paljon työpaikkoja tarjoava Meilahden sairaala-alue Keski-Pasilaan, luoda sieltä Teollisuuskatua pitkin kulkeva nopea raideyhteys Kalasatamaan ja helpottaa metron ylikuormitusta Itäväylän kohdalla. Raide-Jokeri 0 on yksi Helsingin yleiskaavassa 2016 suunnitelluista pikaraitioteistä, mutta sen rakentamisesta ei ole vielä tehty päätöstä. Pikaraitiotien varaus on kuitenkin huomioitu esimerkiksi Kulosaaren sillan uudelleenrakentamisessa 2020-luvun lopulla. Myös Teollisuuskadun ja Junatien suunnitteluperiaatteissa on varauduttu pikaraitiotiehen. Raide-Jokeri 0 on saanut nimensä siitä, että se on alkuperäisestä Raide-Jokeria sisempi pikaraitiolinja. Ulompia kehämäisiä pikaraitioteitä on kutsuttu nimillä Raide-Jokeri 2 ja Raide-Jokeri 3 eli Vantaan pikaraitiotie. == Linjaus == Helsingin kaupunkiympäristölautakunta päätti vuonna 2022, että suunnittelun ensimmäisessä vaiheessa on linjauksena Meilahti–Pasila–Kalasatama–Herttoniemi. Herttoniemestä linja voisi jatkua edelleen Laajasaloon tai Itäkeskukseen. Meilahdesta Pasilaan ja siitä Teollisuuskadun alkuun pikaraitiotien on suunniteltu kulkevan tunnelissa, joka parantaisi linjan nopeutta ja palvelutasoa. Triplan alapuolella voitaisiin hyödyntää sen maanalaista asemavarausta, eli niin sanottua Pasilan metroasemaa. == Katso myös == * Helsingin raitioliikenne == Lähteet == Luokka:Helsingin liikenne Luokka:Helsingin seudun pikaraitiotiet Luokka:Suunnitteilla olevat rakennukset ja rakennelmat Luokka:Ratasuunnitelmat Suomessa
Paistettu riisi

Paistettu riisi on riisistä paistamalla valmistettu ruokalaji, joka eroaa risotosta siten, että siihen ei laiteta paljoa lientä. Sen sijaan siihen käytetään usein hieman soijakastiketta ja seesamiöljyä. Se on yleisimmillään aasialaisessa ruokakulttuurissa. Paistettu riisi tunnetaan muun muassa kiinalaisessa keittiössä, missä sitä maustetaan kevätsipulilla. Paistetun riisin kanssa käytetään usein lihaa ja kasviksia. == Lähteet == Luokka:Riisiruoat
Pulegoni

Pulegoni (C10H16O) on tyydyttymättömiin ketoneihin kuuluva orgaaninen yhdiste. Yhdistettä voidaan käyttää aromiaineena ja muiden yhdisteiden valmistukseen. Yhdistettä esiintyy useissa mintuissa, erityisesti puolanmintussa. ==Ominaisuudet, valmistus ja käyttö== Huoneenlämpötilassa pulegoni on nestemäistä ainetta, jolla on piparmintunkaltainen tuoksu. Yhdiste ei liukene veteen, mutta liukenee hyvin esimerkiksi etanoliin, dietyylieetteriin ja kloroformiin. Pulegoni on myrkyllistä maksalle, koska siitä muodostuu ihmisen aineenvaihdunnassa mentofuraania ja edelleen muita reaktiivisia hapetustuotteita. Pulegonia voidaan eristää puolanminttuöljystä tai valmistaa sitronellaalia hapettamalla. Yhdistettä käytetään aromiaineena ja muun muassa mentofuraanin, mentolin ja mentonin valmistamiseen.Charles S. Sell: Terpenoids, Kirk-Othmer Encyclopedia of Chemical Technology, John Wiley & Sons, New York, 2006. == Lähteet == == Aiheesta muualla == * Human Metabolome Database: Pulegone * Food Component Database (FooDB): (+)-pulegone * Kyoto Encyclopedia of Genes and Genomes (KEGG): Pulegone Luokka:Ketonit
Jaakko Salminen

Jaakko Mikko Salminen (22. elokuuta 1930 Ulvila – 2. elokuuta 2022 Helsinki) oli suomalainen kasvatustieteilijä ja professori. Jaakko Salminen syntyi puuseppä Frans Emil Salmisen, ent. Lähteenkorva, ja Hilda Aurora Lahdenperän perheeseen. Hänen puolisonsa vuodesta 1953 oli Pirkko Kolehmainen. Salminen tuli ylioppilaaksi Porin suomalaisesta yhteislyseosta 1950, valmistui kansakoulunopettajaksi Jyväskylän kasvatusopillisesta korkeakoulusta 1953, kasvatustieteen kandidaatiksi Jyväskylän yliopistosta 1970 ja filosofian lisensiaatiksi Joensuun korkeakeakoulusta 1976, missä hän väitteli filosofian tohtoriksi 1979 tutkimuksella Die sprachliche Entwicklung des Kindes und die Voraussetzungen zum Erlernen des Lesens und Rechtschreibens. Salminen toimi kansakoulunopettajana useilla eri paikkakunnilla 1953–1963. Hän oli Savonlinnan seminaarin kansakoulun johtaja 1963–1973 ja Joensuun yliopistossa kasvatustieteen lehtori 1973–1976, didaktiikan apulaisprofessori 1977–1982 ja vt. professori 1982–1985. Hän oli myös yliopiston kasvatustieteen tiedekunnan dekaani ja yliopiston toinen vararehtori 1984–1985. Helsingin yliopistossa Salminen oli erityispedagogiikan vt. professori 1986–1990 ja sitten kasvatustieteen professori. Eläkkeelle hän jäi 1994. Salminen julkaisi sekä tieteellisiä tutkimuksia että useita oppikirjoja. == Lähteet == Luokka:Suomalaiset kasvatustieteilijät Luokka:Suomalaiset professorit Luokka:Helsingin yliopiston professorit Luokka:Joensuun yliopiston professorit Luokka:Suomalaiset opettajat Luokka:Suomalaiset tietokirjailijat Luokka:Vuonna 1930 syntyneet Luokka:Vuonna 2022 kuolleet
Wasa Party Syndicate

Wasa Party Syndicate oli vuonna 1992 toiminut vaasalainen rave-tapahtumia järjestänyt ryhmä. Wasa Party Syndicaten muodostivat DJ Jocka sekä MC Hyper M. == Katso myös == * 7th Sense * Meltdown Deejays == Lähteet == Luokka:Rave Luokka:Elektronisen musiikin organisaatiot Luokka:Vaasan musiikki
Antonovin lentoaseman taistelu

Antonovin lentoaseman taistelu oli Venäjän maahanlaskujoukkojen Antonovin lentoasemalla Kiovan alueella toteuttama sotilasoperaatio, jonka päämäärä oli ilmasillan muodostaminen Venäjän hyökätessä Ukrainaan. Maailman suurin lentokone Antonov An-225 tuhoutui halliinsa taistelun aikanaSladden et al., s. 13. Venäjän epäonnistuminen lentokentän nopeassa haltuunotossa pelasti pääkaupunki Kiovan taisteluilta. Ukraina pystyi varautumaan lentokentälle suunnitteilla olleeseen operaatioon Yhdysvaltojen varoitettua siitä. Antonovin lentoasema on entinen Neuvostoliiton aikainen sotilaslentotukikohta, jota puolusti sodan alkaessa yksi alle kahdensadan sotilaan vahvuinen komppania Ukrainan kansalliskaartin 4. nopean toiminnan prikaatista. Kevyesti varustetulla komppanialla oli panssariajoneuvoja, ainakin yksi ZU-23-2-ilmatorjuntatykki ja olalta laukaistavia 9K38 Igla-ohjuksia.Sladden et al., s. 17 == Taistelu == Aamulla kello 6 ja 7 välillä 24. helmikuuta lentokentälle ja sen viereiseen kansalliskaartin tukikohtaan osui neljä Kalibr-ohjusta, joista yksi räjähti läheisellä asuinalueella ja kaksi jäi suutareiksi. Hyökkäävään joukkoon kuului 200-300 maahanlaskujoukkojen sotilasta 31. kaartin ilmarynnäkköprikaatista ja 45. kaartin erikoistoimintaprikaatista. Sotilaita kuljettaneet noin 34 helikopteria lensivät matalalla ja tutkahäirinnän sekä pilvisen sään vuoksi ne onnistuivatkin pääsemään huomaamatta Ukrainan ilmatilaan. Paikalliset kuvasivat kotiensa yli lentäviä helikoptereita Sladden et al., s. 18–19 Laskeuduttuaan kiitoradalle sotilaat joutuivat vaikeaan tilanteeseen, koska lähistöllä ei ollut riittävää suojaa tulitukselta. Tunnin kuluttua puolustajat vetäytyivät kentältä. Vetäytymisen aikana kiitorataa tulitettiin tykistöllä ja Ukrainan ilmavoimat pommitti sitä, jotta venäläiset eivät voisi käyttää sitä. Venäläiset saivat kentän haltuunsa noin kello 13.Sladden et al., s. 19–20 == Lähteet == * === Viitteet === Luokka:Butšan piiri Luokka:Taistelut Venäjän hyökkäyksessä Ukrainaan
Jäähyväiset Matjoralle (elokuva)

Jäähyväiset Matjoralle () on Elem Klimovin ohjaama neuvostoliittolainen draamaelokuva vuodelta 1983. Valentin Rasputinin samannimiseen romaaniin perustuvan elokuvan pääosissa näyttelevät Stefanija Stanjuta, Lev Durov ja Aleksei Petrenko. Elokuva rakenteilla olevan Bratskin vesivoimalan patoaltaan alle joutuvasta Matjoran kylästä viivästyi, kun sen alkuperäinen ohjaaja Larisa Šepitko ja muita työryhmän jäseniä sai surmansa auto-onnettomuudessa kesällä 1979. Uudeksi ohjaajaksi nimettiin Šepitkon leski Elem Klimov, tunnettu elokuvantekijä hänkin. Neuvostoelokuviin erikoistunut Kosmos-Filmi toi elokuvan Suomeen. Se sai Suomen-ensi-iltansa Capitol-elokuvateatterissa Helsingissä 7. syyskuuta 1984 ja keräsi Suomen teatterikierroksellaan 3 601 katsojaa. Mainostelevisio esitti elokuvan helmikuussa 1988. ==Lähteet== Luokka:Neuvostoliittolaiset draamaelokuvat Luokka:Vuoden 1983 elokuvat Luokka:Romaaneihin perustuvat elokuvat
7th Sense

7th Sense oli vuonna 1992 toiminut vaasalainen rave-tapahtumia järjestänyt ryhmä. 7th Sensen muodostivat DJ Isi, DJ Willy, Mr.R sekä DJ Janne. == Katso myös == * Wasa Party Syndicate * Meltdown Deejays == Lähteet == Luokka:Rave Luokka:Elektronisen musiikin organisaatiot Luokka:Vaasan musiikki
Jari Metsämuuronen

Jari Metsämuuronen (s. 1962) on suomalainen professori. Hän työskentelee Turun yliopiston oppimisanalytiikan tutkimusinstituutissa. Hänen tutkimukselliset kiinnostuksensa ovat suuntautuneet koulutuksellisen tasa-arvon ja oppimisen arvioinnin teemoihin. Hän on opettanut tutkimusmenetelmiä ja kirjoittanut niihin liittyen lukuisia teoksia ja vertaisarvioituja artikkeleita. Koulutukseltaan Metsämuuronen on sairaanhoitaja, luokanopettaja ja kasvatustieteen tohtori. Metsämuurosen vuonna 1995 julkaistun väitöskirjan otsikko on "Harrastukset ja omaehtoinen oppiminen : sitoutuminen, motivaatio ja coping : teoreettinen tausta, rakenneanalyysi ja sitoutuminen". ==Lähteet== Luokka:Suomalaiset kasvatustieteilijät Luokka:Suomalaiset professorit
Pyhän Kolminaisuuden ritarikunta

Pyhän Kolminaisuuden ritarikunta on etiopialainen ritarikunta, joka perustettiin 2. marraskuuta 1930 keisari Haile Selassien käskystä ja valtaannousun kunniaksi. Keisarikunnan romahtamisen jälkeen keisarillinen perhe on jatkanut kunnianosoituksen jakamista. Sitä myönnetään tunnustuksena poikkeuksellisesta palveluksesta niin siviileille kuin sotilaillekin. Saajan ei tarvitse olla Etiopian kansalainen. Ritarikunnassa oli alkujaan viisi luokkaa (suurristi, suurupseeri, komentaja, upseeri ja ritari), mutta nykyään sitä jaetaan vain kahdessa luokassa: suurristi ja poikkeustapauksissa ketju. * ritarikunnan nauha == Lähteet == Luokka:Etiopialaiset ritarikunnat
Uskonto Afganistanissa

Tämä artikkeli käsittelee Afganistanin uskontoa ja uskonnollisia yhteisöjä. Vuonna 2009 Afganistanin väestö oli lähes täysin islaminuskoista. Arviolta 84,7–89,7 prosenttia väestöstä kuului sunnalaisuuteen ja 10–15 prosenttia šiialaisuuteen. Afganistanin uskonnollisesta väestöstä ei ole saatavilla luotettavia tietoja, sillä virallista maanlaajuista väestönlaskentaa ei ole tehty vuosikymmeniin. == Islam == Perinteisesti hallitseva uskonto on ollut sunnimuslimien lahko, joka noudattaa Hanafi-koulukuntaa. Viimeisen 200 vuoden ajan suuri osa väestöstä on noudattanut Deobandi-vaikutteista Hanafi- sunnismia, joka on peräisin Intiasta. Huomattava vähemmistö kannatti islamin mystisempää versiota, joka on tunnettu suufilaisuutena. Suufilaiset ovat ryhmittyneet karismaattisia uskonnollisia johtajia seuraaviin sääntö- tai veljeskuntiin. 1900-luvulla wahhabilaisen islamin vaikutus kasvoi tietyillä alueilla. Saman uskonnollisen ryhmän jäsenet ovat perinteisesti keskittyneet tietyille alueille. Sunnalaiset paštut hallitsevat maan etelä- ja itäosia. Šiialaisten hazaroidien aluetta on vuoristoinen Hazaradžatin ylänkö. Koillisilla alueilla on perinteisesti ismailiitti-kansoja. Pääkaupunki Kabul on puolestaan monimuotoisempaa. Pohjoisessa Mazar-e Šarifin kaupungissa asuu sekä sunnalaisia että šiioja. == Muut uskonnolliset ryhmät == Muiden uskonnolisten ryhmien arvioidaan olevan Afganistanissa alle prosentin luokkaa. Sikhejä ja hindulaisia on Afganistanissa noin 2 200 sekä bahai-uskoon kuuluvia yli 400. Lisäksi Afganistanissa on pieniä määriä muiden uskonnollisten ryhmien kannattajia, enimmäkseen buddhalaisia. Afganistanissa on tiettävästi pieni, piilossa oleva kristillinen yhteisö, jonka koko vaihtelee 500 ja 8 000 välillä. Kabulissa on ollut yksi kristillinen kirkko ja juutalainen synagoga. Aiemmin Afganistanissa asui pieniä hindujen, sikhien, bahai-uskolaisten, juutalaisten ja kristittyjen yhteisöjä, mutta suuri osa näiden yhteisöjen jäsenistä muutti pois Neuvostoliiton vastaisen jihadin, sisällissodan ja Taleban-hallinnon aikana. Muiden kuin muslimien määrän arvioitiin olevan satoja Taleban-hallinnon päättyessä 2000-luvun alussa. Taleban-hallinnon kaatumisen jälkeen jotkut uskonnollisten vähemmistöjen jäsenet palasivat, ja monet heistä asettuivat Kabuliin. == Lähteet == *
Uskonto Angolassa

Tämä artikkeli käsittelee Angolan uskontoa ja uskonnollisia yhteisöjä. Vuonna 2014 Angolan väestö oli suurelta osin kristittyä. Roomalaiskatolisuuteen kuului 41,1 prosenttia, protestantteihin 38,1 prosenttia, muihin 8,6 prosenttia ja uskontokuntiin kuulumattomia oli 12,3 prosenttia väestöstä. == Kristinusko == Suurin osa väestöstä on kristittyjä, ja heistä roomalaiskatoliset ovat suurin uskonnollinen ryhmä. Katolisen kirkon mukaan väestöstä 55 prosenttia on katolilaisia, mutta tätä lukua ei voida todentaa. Kansallisen uskontoasioiden insituutin (INAR) mukaan Afrikan riippumattomiin kirkkoihin kuuluu 25 prosenttia väestöstä. 10 prosenttia väestöstä kuuluu protestanttisiin tunnustuskuntiin, kuten metodisteihin, baptisteihin, kongregationalisteihin (United Church of Christ) tai helluntailaisuuteen (Assemblies of God). Noin 5 prosenttia väestöstä kuuluu brasilialaisiin evankelisiin kirkkoihin. == Muut uskonnot == Pieni osa Angolan maaseutuväestöstä harjoittaa animismia tai perinteisiä alkuperäiskansojen uskontoja. Angolassa on myös pieni muslimiyhteisö, jonka jäsenten määräksi arvioidaan 80 000–90 000\. Muslimiväestö koostuu suurelta osin Länsi-Afrikasta tulleista siirtolaisista ja libanonilaistaustaisista perheistä. == Lähteet == *
Reamin laivastotukikohta

Reamin laivastotukikohta on laivastotukikohta Siaminlahden rannalla Sihanoukvillen provinssissa Kambodžassa. Sitä käyttää Kambodžan laivasto ja epäillysti myös Kiinan Kansan vapautusarmeijan laivasto. Kiina on laajentanut tukikohtaa 2020-luvun alussa, väitetysti omaan käyttöönsä. == Kiinan tukikohta == Yhdysvallat rahoitti Reamin kohentamista osana kymmenien miljoonien dollarien arvoista sotilasapua Kambodžalle. Apua leikattiin vuoden 2017 jälkeen, koska Kambodžan tärkein oppositiopuolue kiellettiin ja sen johtajia karkotettiin ja vangittiin. Kambodža lopetti yhteiset säännölliset sotaharjoitukset Yhdysvaltojen kanssa ja vahvisti siteitään Kiinaan. 2020-luvun alkuun mennessä Yhdysvaltojen rakentamia rakennuksia oli purettu, ja Kiinan rahoittama laajennusprojekti käynnistetty. Vuoden 2023 loppupuolella valmistui uusi noin 360 metriä pitkä järeä laivastolaituri, johon mahtuu jopa lentotukialus. Satelliittikuvien perusteella tukikohtaan on rakennettu myös kuivatelkka, varastoja, hallintorakennuksia ja asuinrakennuksia sotilaille. Tästä lähin kiinalaisia sotalaivoja on käynyt siellä jatkuvasti. Yhdysvaltalaisilta tahoilta ja japanilaisilta sotalaivoilta on osittain evätty pääsy Reamiin, kun ne ovat tulleet vierailemaan. Etenkin yhdysvaltalaiset asiantuntijat ovat epäilleet, että Kiina olisi rakentanut Reamista omaan sotilaskäyttöönsä soveltuvan laivastotukikohdan. Kambodžan hallitus on toistuvasti kiistänyt kiinalaisen tukikohdan olemassaolon ja vedonnut maan perustuslakiin, joka kieltää muiden maiden pysyvän sotilaallisen läsnäolon maassa. Reamin tukikohta on virallisesti auki kaikkien ystävällismielisten valtioiden laivoille. Kambodža on selittänyt, että pienenä ja heikkona maana se tarvitsee sotilaallista apua ja koulutusta ulkomailta, erityisesti Kiinalta. Kyseessä olisi Kiinan toinen sotilastukikohta Kiinan ulkopuolella. Ensimmäinen on vuonna 2017 avattu tukikohta Djiboutissa. Kiina haluaa maailmanvallaksi, ja se on kasvattanut vaikutusvaltaansa useissa valtioissa rakentamalla infrastruktuuria Vyö ja tie -hankkeen myötä. Kiina haluaa kasvattaa sotilasvoimaansa ulkomailla, koska tällä hetkellä vain Yhdysvalloilla on tukikohtia ympäri maailmaa. Tukikohta Kambodžassa antaa jalansijaa toisesta suunnasta kiistellylle Etelä-Kiinan merelle. == Lähteet == == Aiheesta muualla == Luokka:Kambodžan rakennukset ja rakennelmat Luokka:Kansan vapautusarmeijan laivasto
Uskonto Bangladeshissa

Tämä artikkeli käsittelee Bangladeshin uskontoa ja uskonnollisia yhteisöjä. Vuonna 2022 Bangladeshin suurin uskonto oli islam, johon kuului 91 prosenttia väestössä. Bangladeshissa on myös suuri määrä hindulaisia, joiden osuus väestöstä on 8 prosenttia. == Islam == Valtaosa Bangladeshin väestöstä on sunnimuslimeja. Muslimiväestöstä suuri osa asuu eri puolilla maata. Maasa on myös pieni šiiamuslimien väestö. Suurin osa ulkomaalaisiksi luokitelluista henkilöistä on Bangladeshiin palanneita siirtolaisia, jotka harjoittavat islamia. Noin 30 000 Rohingya-pakolaista harjoittaa islamia Cox’s Bazarin kaakkoispuolella. == Muut uskonnot == Muihin uskontokuntiin Bangladeshissa kuuluvat ovat pääasiassa roomalaiskatolisia kristittyjä ja Theravada- tai Hinajana-buddhalaisia. Uskonnolliset vähemmmistöt ovat keskittyneet pääosin Chittagong Hill Tractsin alueelle ja maan pohjoisosiin. Buddhalaisia oli pääosin Chittagongin alkuperäisväestön keskuudessa. Vähemmistökristityt asuvat monissa yhteisöissä eri puolilla maata. == Lähteet == *
Lobiton satama

Lobiton satama (; ; UN/LOCCODE: AO LOB) on kauppasatama Atlantin valtameren rannikkokaupunki Lobitossa Angolassa. Lobiton satama on ollut Angolan toiseksi suurin kauppasatama. Vuonna 2021 kaksi kiinalaista suuryhtiötä voitti tarjouskilpailun sataman yleislastiterminaalin operoinnista ja sataman johtamisesta seuraavien 20 vuoden ajaksi. Tämä on nähty esimerkiksi Yhdysvalloissa osana Kiinan laajaa Vyö ja tie -ohjelmaa ja molempien suurvaltojen pyrkimyksiä hyötyä Afrikan luonnonrikkauksista. Sataman muiden terminaalien operoinnista vastaavat muut toimijat. Lobiton satama on osa laajempaa, kehitettävänä olevaa Lobiton käytävää ja sen Lobitosta Kongon demokraattisen tasavallan Kolwezin kaivoskaupunkiin ja edelleen Sambiaan johtavaa 1,067 metriä leveää Benguelan rautatietä. Lobiton sataman johtavasta Benguelan rautatiestä ainakin 800 kilometin osuutta on suunniteltu rakennettavan uudelleen. Tämä maksaisi yhdessä 35 veturin, 1 500 junanvaunun ja satamaterminaalien uusimisten kanssa noin 1,6 miljardia USD. Hankkeeseen osallistuvat Angola, Kongon demokraattinen tasavalta, Sambia, Euroopan komissio ja Yhdysvallat. Rautatieyhteyden ja sen liityntäliikenteen kehittämishankkeesta on käytetty hankenimeä Lobito Atlantic Railway (LAR). Lisäksi muun muassa Sambiassa rakennettaisiin Sambia-Lobito -rautatieksi nimettyä uutta rataa. Hankkeetta on esitelty esimerkiksi rahoituksen osalta kiinalaisia kehityshankkeita läpinäkyvämpänä vaihtoehtona suurille afrikkalaisille infrastruktuurihankkelle. Strategisesti liikenneväylällä mahdollistettaisiin sisämaassa sijaitsevien suurten kuparimalmiesiintymien kaivannaisten kuljettamisen jalostettavaksi. Lisäksi Angolan maaperästä löytyy 32:ta 'vihreälle' teknologialle keskeisestä 51:stä mineraalista. Esimerkiksi Yhdysvallat on viestinyt sitoutuneensa investoimaan lisäksi 2,3 miljardia dollaria rautatiehen ja siihen liittyviin kaivos- ja jalostamohankkeisiin. Varat Yhdysvallat ottaisi lainana Development Finance Corporationilta ja Export-Import Bankilta. Vuonna 2023 viestittiin, että Kiina kontrolloi tuolloin 70 prosenttia Kongon demokraattisen tasavallan koboltin ja kuparin teollisista kaivoshankkeista. Lisäksi se oli panostanut vuosina 2018–2023 jo 4,6 miljardia USD litiumkaivoksiin muista Keski-Afrikan maista kuten Zimbabwe, Angola ja Nairobi. Satamatilastojen mukaan Lobitosta laivattiin vuonna 2022 esimerkiksi mangaania (tai malmia) erityisesti Kiinaan ja Intiaan sekä kuparia (tai kuparimalmia) erityisesti Kiinaan ja Bulgariaan. ==Lähteet== ==Aiheesta muualla== * Sobre o Porto do Lobito (portodolobito.co.ao) Luokka:Angolan liikenne Luokka:Atlantin valtameren satamat
Uskottomasti sinun

Uskottomasti sinun (Something to Talk About) on Lasse Hallströmin ohjaama ja Callie Khourin käsikirjoittama yhdysvaltalainen komediaelokuva vuodelta 1995. Sen pääosia näyttelevät Julia Roberts, Dennis Quaid, Robert Duvall ja Gena Rowlands. Tarina kertoo miehensä uskottomuudesta ja isänsä tyrannimaisuudesta kärsivästä hevostilan tyttärestä. Iltalehden Jyrki Laelma ihmetteli, miten näin keskinkertainen elokuva voi syntyä huippunäyttelijöiden, huippukäsikirjoittajan (Thelma ja Louise), huippuohjaajan (Elämäni koirana, Gilbert Grape) ja huippukuvaajan (ruotsalainen Sven Nykvist) yhteistyön tuloksena. Hän antoi elokuvalle kaksi tähteä viidestä, DVD-Oppaan Ilkka Juuso vain yhden. Toisaalta yhdysvaltalainen Roger Ebert antoi kolme ja puoli tähteä neljästä ja piti tarinaa älykkäänä ja käänteissään yllättävänä. Näyttelijät tekevät Ebertin mielestä järjestään hyvää työtä, mutta Robert Duvall nousee erityisesti esiin loistavan komedia-ajoituksensa myötä. ==Lähteet== Luokka:Vuoden 1995 yhdysvaltalaiset elokuvat Luokka:Lasse Hallströmin ohjaamat elokuvat Luokka:Yhdysvaltalaiset komediaelokuvat
Uskonto Beninissä

Tämä artikkeli käsittelee Beninin uskontoa ja uskonnollisia yhteisöjä. Vuonna 2013 Beninin suurin uskontokunta oli kristinusko, johon kuului 48,5 prosenttia väestöstä. Suurin kristillinen kirkkokunta on katolinen kirkko. Islamia tunnusti 27,7 prosenttia väestöstä ja voodoota ja muita Afrikan perinteisiä uskontoja 14,2 prosenttia väestöstä. == Kristinusko == Kristinusko on Beninin suurin uskonnollinen ryhmä ja suurin kristillinen suuntaus on katolinen kirkko. Toiseksi suurin suuntaus on protestantismi. 2000-luvun alussa 5 prosenttia väestöstä kuului helluntailaiseen Celestial-kirkkoon. Pienempiä kristillisiä ryhmiä ovat metodistit, baptistit sekä helluntailaiset (Assemblies of God). Maassa toimivia pieniä kristillisperäisiä ryhmittymiä ovat mormonit, Jehovan todistajat, ruusuristiläiset ja yhdistymiskirkko. Maan kristitty väestö on pääasiassa keskittynyt maan eteläosiin, erityisesti Cotonoun alueelle. == Islam == Lähes kaikki Beninin muslimit ovat sunnalaisia. Muutamat šiialaiset ovat pääasiassa Lähi-idän ulkoasukkaita. Maan muslimiväestö on keskittynyt erityisesti maan pohjoiselle ja kaakkoiselle alueelle. == Muut uskonnot == Monet kristityiksi tai muslimeiksi tunnustautuvat henkilöt harjoittavat myös voodoota tai muita perinteisiä uskontoja. == Lähteet == *
Phankham Viphavanh

Phankham Viphavanh (; s. 14. huhtikuuta 1951) on laosilainen poliitikko, joka toimi Laosin pääministerinä vajaan kahden vuoden ajan 2021–2022. Viphavanhilla on tohtorin tutkinto ja monen vuoden kokemus työskentelystä Laosin koulutusalalla. Vuosina 2003-2005 hän oli varaministeri ja Laosin pääministerin kansliapäällikkö. Sitten hänet valittiin kahdeksanteen puolueen keskuskomiteaan vuonna 2006, ja hän toimi Houaphanhin maakunnan sihteerinä ja kuvernöörinä. Vuonna 2011 hänet valittiin Laosin yhdeksänteen politbyroohon, jonka jälkeen hän toimi Laosin opetus- ja urheiluministerinä sekä Laosin ja Vietnamin ystävyysyhdistyksen keskuskomitean puheenjohtajana. Vuonna 2014 hänestä tuli Laosin varapääministeri sekä opetus- ja urheiluministeri. Huhtikuussa 2016 hänet valittiin uudelleen politbyroon jäseneksi ja hän toimi Laosin varapresidenttinä. Maaliskuussa 2021 hänet valittiin Laosin pääministeriksi ja 11. politbyroon jäseneksi. Viphavanh astui pääministerin virkaan huhtikuussa 2021 parlamenttivaalien jälkeen. Hänen kaudellaan inflaatio kiihtyi 40 prosenttiin, työttömyys kasvoi 20 prosenttiin ja valuutan, kipin, arvo laski jyrkästi. Viphavanhia arvosteltiin verovapauksien myöntämisestä kaivostoiminnalle erityisesti pohjoisissa Xieng Khouangin ja Xaysombounin maakunnissa. Veroja jäi saamatta ja valtio velkaantui. Viphavanh ei myöskään onnistunut hillitsemään vallitsevaa korruptiota. Vuoden 2022 lopussa 72-vuotiaan Viphavanhin ilmoitettiin eroavan terveydellisistä syistä ja jäävän eläkkeelle. == Lähteet == Luokka:Elävät henkilöt Luokka:Vuonna 1951 syntyneet Luokka:Laosin pääministerit
Myyrä ja Panda

Myyrä ja Panda (, , tunnetaan myös nimellä Panda ja Myyrä) on tšekkiläis- kiinalainen animaatiosarja vuodelta 2016 jatkoa animaatiosarjalle Myyrä. Sarjaa tehtiin yhteensä 52 jaksoa, joista jokainen kesti alle 12 minuuttia. == Jaksot == # Ystävä kaukaa # Tervetulojuhla # Myyrän uusi koti # Mielenkiintoinen ansa # Tarina liskon hännästä # Outo lintu # Halauspäivä # Melonin metsästys # Kaikki pitävät kiiltävästä # Äitiä etsimässä # Valtava vesimeloni # Metsän urheilukisat # Väärä panda vai oikea panda? # Onnenpyörä # Helpotusta kesän kuumuuteen # Sateisen päivän saattojoukot # Kutsumattomat vieraat # Munanvahtimisen vaikeudet # Sämpyläpuu # Kukkanäyttely # Kolme maagista perusväriä # Kala lätäkössä # Mustavalkoisten eläinten juhla # Sateenkaaripuutarha # Punainen lyhty # Isoisä Apinan silmälasit # Syömäpuikot, veitsi ja haarukka # Pallo ja luolan hirviö # Siemenen matka # Panda ja sakset # Talent-kilpailu # Aarrekartta # Hölösuu Punavarpunen # Kettu lainaa lapiota # Pilvikone # Avaruusolio # Vesi-ilmapallosota # Maalauskilpailu # Tilapäinen lapsenvahti # Aarrejahti bambumetsässä # Kiusallinen kuorsaaja # Salaperäinen kakkuvaras # Huvipuisto # Pandan uusi auto # Rohkeiden kastanjakakku # Myyrä kadoksissa # Myyrän syntymäpäivä # Myyrä sairastaa # Panda lorvailee # Varjokuvaleikit # Lento-opetusta # Myyrän salaisuus == Suomenkieliset ääninäyttelijät == Oskari Tamminen - Panda Jepa Lambert - Myyrä, tunnuslaulu
Alberts Šmits

Alberts Šmits (s. 2. joulukuuta 2007 Valmiera, Latvia) on latvialainen jääkiekkopuolustaja, joka edustaa SM-liigajoukkue Mikkelin Jukureita. Hän pääasiassa seuran U20-joukkueessa. == Ura == === Seuraura === Šmits on HK Valmieran kasvatti. Hän siirtyi kesken kauden 2021–2022 Baltu Vilkin U17-joukkueesta vain 14-vuotiaana Suomeen ja siirtyi Karhu-Kissojen U16-joukkueeseen. Kaudella 2022–2023 Šmits toimi joukkueen varakapteenina. Šmits siirtyi kesken kauden Karhu-Kissoista loppukaudeksi lainalla Helsingin IFK:n U16 SM-sarjajoukkueeseen. Kaudeksi 2022–2023 hän palasi Karhu-Kissoihin. Kaudeksi 2024–2025 Šmits siirtyi Mikkelin Jukureihin. Hän pelasi alkukauden pääasiassa seuran U18-joukkueessa, mutta nousi kauden edetessä myös U20-joukkueeseen. Šmits debytoi myös Jukurien SM-liigajoukkueessa vain 17-vuotiaana 14. helmikuuta 2025 vieraissa hänen entistä junioriseuraansa Helsingin IFK:ta vastaan. Šmits merkittiin Jukurien kolmospuolustajapariin Niilo Romppasen viereen. Hän sai ottelussa jääaikaa 15.07 minuuttia. === Maajoukkueura === Šmits on pelannut Latvian alle 18-vuotiaiden maajoukkueessa. == Lähteet == * * * === Viitteet === Luokka:Latvialaiset jääkiekkoilijat Luokka:Jukurien pelaajat Luokka:Vuonna 2007 syntyneet Luokka:Elävät henkilöt
Reetta Ranta

Reetta Ranta (s. 1975) on suomalainen tietokirjailija ja tv-juontaja. Koulutukseltaan hän on taiteen maisteri ja tuottaja. == Ura == Ranta opiskeli vuoden yhteisöviestintää Jyväskylän yliopistossa, josta hän siirtyi Helsingin yliopistoon opiskelemaan suomen kieltä. Maisteriopinnot hän suoritti Taideteollisessa korkeakoulussa. Hän toimi Habbo Hotellin brändijohtajana ja uudisti Duudsonit nuorisobrändistä perheille suunnatuksi brändiksi. Reetta Ranta on toiminut erilaisissa medioissa digialalla muun muassa Reality Crisis -peliyhtiössä, Rabbit Filmsillä, Ylellä ja Gutsy Animationsilla. Hän on perustanut Power Animals United -sisältöyrityksen. Vuonna 2016 hän aloitti Antti Huttusen juontajaparina tv-sarjassa Metsien kätkemä. Huttunen ja Ranta tutustuivat ollessaan töissä Ylellä. He alkoivat haaveilla yhteisestä hankkeesta, joka yhdistäisi luonnon ja tarinat. Ranta ja Huttunen ideoivat, käsikirjoittivat ja tuottivat sarjan yhdessä. Sarjan työryhmään kuului alle kymmenen henkilöä, jotka tulivat kolmesta yrityksestä: Flatlight Creative Housen lisäksi mukana oli Huttusen Retkipaikka-yritys ja Rannan Power Animals United-yritys.Sarjan formaatti on myyty Australiaan. Vuonna 2016 Ranta ja Huttunen kirjoittivat yhdessä Metsien kätkemä -kirjan, joka yhdistää retkeilyvinkit, luontokuvat ja mytologiset tarinat. 2020-luvun vaihteessa hän teki brändityötä Muumilaakso-sarjassa ollessaan Gutsy Animationsin brändi- ja kehitysjohtaja. Hän tuotti esimerkiksi sarjan saamelaiskielisiä versioita. Sarja dubattiin kaikilla kolmella Suomessa puhutulla saamen kielellä. Vuonna 2024 Ranta oli Women in Film and TV WIFT Finland ry:n toiminnanjohtaja. Nykyään hän on WIFT:in hallituksessa. == Teokset == *Ranta, Reetta (kirjoittaja, valokuvaaja), Huttunen, Antti (kirjoittaja, valokuvaaja): Metsien kätkemä: Opas Suomen kauneimpiin kohteisiin, Gummerus, 2016 *Ranta, Reetta (kirjoittaja, valokuvaaja), Vaaja, Tero (kääntäjä), Mena, Erica (toimittaja): Back to nature Finland / explore the nature, myths and ancient wisdom, 2022 *Ranta, Reetta (kirjoittaja, valokuvaaja): Rituaalikirja: etsijän opas, Suomalaisen Kirjallisuuden Seura, SKS Kirjat, 2023 *Ranta, Reetta ja Haro Riikka: Nordic Forest Rituals – Digital Book : Bringing Ancient Wisdom Into Modern Life (e-kirja), 2024 *Ranta, Reetta: Pyhät puut, SKS Kirjat, 2025 *Ranta, Reetta, Anu Katariina Lindemann (käännös): Die Magie nordischer Rituale, Goldmann 2025 == Tuotannot == * Metsien kätkemä, Yle TV1, 2016 * Metsien kätkemä, Yle TV1, 2018 == Tunnustuksia == *Kultainen Venla finalisti. Metsien kätkemä, sarjassa Paras ajankohtais- ja asiaohjelma 2016 == Yksityiselämä == Ranta on kotoisin Imatralta, nykyisin hän asuu Fiskarsissa. Hänellä on kolme lasta, joista nuorimman hän on synnyttänyt kotona. == Lähteet == ==Aiheesta muualla== *Rannan verkkosivut *Peltsin podcast: Luonnonmystikko ja median moniosaaja Reetta Ranta etsii luonnosta pyhiä paikkoja * Luokka:Suomalaiset tietokirjailijat Luokka:Vuonna 1975 syntyneet Luokka:Elävät henkilöt
Brasilian vallankaappaus 1964

Brasilian vallankaappaus 1964 oli Brasiliassa tapahtunut sotilasvallankaappaus, jossa Brasilian asevoimat syrjäyttivät presidentti João Goulartin vuonna 1964. Goulart syrjäytettiin vallasta, koska armeija katsoi hänen kallistuvan liikaa vasemmistoon. Goulart ajettiin pois maasta vallankaappauksen yhteydessä. Vallankaappauksen jälkeen maata hallitsi useat eri sotilasjuntat vuoteen 1985 asti. == Taustaa == Vallankaappauksen taustalla oli marraskuussa vuonna 1935 epäonnistunut kapina, jota johti Brasilian kommunistinen puolue. Kapina sai aikaan Brasiliassa vahvoja kommunisminvastaisia näkemyksiä. Vuonna 1964 Goulart ilmoitti aloittavansa uudistuksia muun muassa maatalouden, rahoituksen, vaalien ja koulutuksen parissa. Uudistusten tarkoituksena oli parantaa köyhien yhteiskunnallista asemaa. Goulart piti myös samana vuonna puheen mielenosoituksessa Rio de Janeirossa, jossa hän ilmoitti aloittavansa uudistuksia, jotka kattaisivat äänioikeuksien antamisen lukutaidottomille ja ulkomaalaisten öljynjalostamoiden ja rauta- ja moottoriteiden rajoilla sijaitsevien maanviljelyalueiden takavarikoinnin valtion käyttöön. Uudistukset saivat kritiikkiä ylä- ja keskiluokan brasilialaisilta sekä konservatiiviselta katoliselta yhteisöltä. Brasilian armeijan johto vastusti Goulartin vasemmistolaisia uudistuksia, ja tahtoi syöstä presidentin vallasta. Armeija käytti vastareaktiota hyödykseen. == Lähteet == Luokka:Brasilian historia Luokka:1964 Luokka:Vallankaappaukset
Uskonto Burkina Fasossa

Tämä artikkeli käsittelee Burkina Fason uskontoa ja uskonnollisia yhteisöjä. Burkina Fason suurin uskonto on islam. Muslimien osuus väestöstä oli 63,8 prosenttia vuonna 2019. Toiseksi suurin uskonto on kristinusko, johon kuuluu 26,3 prosenttia väestöstä. Suurin kristillinen suuntaus on roomalaiskatolisuus. == Islam == right|thumb|Moskeija Bobo-Dioulassossa. Suurin osa Burkina Fason väestöstä harjoittaa islaminuskoa ja enemmistö tästä ryhmästä on sunneja. Muslimit asuvat pääosin pohjoisilla, itäisillä ja läntisillä raja-alueilla. Pääkaupunki Ouagadougou on uskonnollisesti monimuotoinen, mutta erityisesti toiseksi suurin kaupunki Bobo-Dioulasso on enimmäkseen muslimien asuttama. Etnisistä vähemmistöistä erityisesti fulanit ja dioulat ovat muslimeja. == Kristinusko == Kristinusko on Burkina Fason toiseksi suurin uskonnollinen ryhmä. Kristinuskoa tunnustavat asuvat pääosin maan keskiosissa. Kahdessa suurimmassa kaupungissa asuu pieniä syyrialaisia ja libanonilaisia maahanmuuttajayhteisöjä, joista suurin osa on kristittyjä. == Muut uskonnot == Burkina Fason hallinnon arvion mukaan suuri osa kansalaisista harjoittaa perinteistä alkuperäiskansojen uskontoa vaihtelevassa määrin ja että kristinuskon tai islamin noudattaminen on usein nimellistä. Tästä johtuen uskontokuntia koskevat tilastot ovat summittaisia. Perinteisiä alkuperäisuskontoja harjoitetaan kaikkialla maassa, erityisesti maaseutuyhteisöissä. == Lähteet == *
Al-Qalam

Al-Qalam (, ) on Koraanin 68. suura ja luokitellaan mekkalaiseksi.Hämeen- Anttila 2008, s. 187–188 Se sisältää 52 jaetta.Koraani, 1995; Koraani, 1942 Suura on saanut nimensä ensimmäisessä jakeessa olevasta sanasta. pienoiskuva|"Pahan silmän" jakeet 51–52 == Sisältö == * Jakeet 1–4 kuuluvat seuraavasti: "1. N. Kautta kynän ja sen, mitä kirjoitetaan,/ 2. Sinä et, kiitos Herrasi, ole hullu,/ 3. Vaan sinua odottaa ansaittu palkka,/ 4. ja sinulla on ylhäinen luonne."Koraani 1995 Kirjain N on Koraanissa esiintyvä niin sanottu "mystinen kirjain" josta esimerkiksi Christoph Luxenberg on esittänyt oman teoriansa. Monista Koraanin kohdista (esim. Al-Najm) löytyy hulluussyytöksiä, jotka kohdistuvat nimettömään sananjulistajaan. Myös Vanhan Testamentin profeetat joutuivat puolustautumaan syytöksiltä, että heidän käytöksensä johtuisi hulluudesta tai riivaajista. Uudessa Testamentissa Jeesukseen kohdistui samanlaisia syytöksiä: "He luulivat, että hän oli poissa tolaltaan" (Mark. 3:21), "hänessä on Belsebul" (Mark 3:22). * Jakeet 1–9 ovat nimettömän profeetan rohkaisua. Islamilaisen perimätiedon mukaan kyse on Muhammedista. * Jakeet 10–16 kertovat, että profeetta ei saa totella syntisiä. * Jakeet 17–33 esittävät vertauksen puutarhan omistajista. Teksti voi viitata siihen, että omistajat aikovat koko sadon jättämättä mitään köyhille. Opetus on, että jos Jumalaa ei ylistetä, tuonpuoleisessa odottaa rangaistus. * Jakeet 34–41 kertovat, että hurskaat ja syntiset eivät ole samanveroisia, sillä hurskaita odottavat autuuden tarhat. * Jakeet 42–62 lausuvat, että syntiset saavat rangaistuksensa. Jakeissa mainitaan "kalan (nielemä) mies", joka tarkoittaa Vanhan Testamentin profeetta Joonaa. * Jakeessa 51 mainitaan "paha silmä": "Uskottomat ovat murhata sinut katseillaan". == Katso myös == * Luettelo Koraanin suurista == Lähteet == * * * === Viitteet === Luokka:Suurat
Tōhoku-moottoritie

Tōhoku-moottoritie () on pohjois-eteläsuuntainen moottoritie Japanissa, ja kaikista maan moottoriteistä pisin. Sen eteläinen päätepiste on Kawaguchissa Saitaman prefektuurissa Suur-Tokion alueella, ja pohjoinen Aomorissa Aomorin prefektuurissa. Tien numero on E4, koska se seuraa valtatietä 4. Tien nimi viittaa Tōhokun alueeseen, joka on Honshūn saaren pohjoisin alue. == Lähteet == Luokka:Japanin moottoritiet
Skultorp

Skultorp on taajama Skövden kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 3 895 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Skövden kunta
Uskonto Burundissa

Tämä artikkeli käsittelee Burundin uskontoa ja uskonnollisia yhteisöjä. Burundin suurin uskonto on kristinusko. Krisittyjen osuus väestöstä oli 93,9 prosenttia vuonna 2016–2017. Suurin kristillinen suuntaus on roomalaiskatolisuus Toiseksi suurin uskonto on islam, johon kuuluu 3,4 prosenttia väestöstä. Täysin luotettavia tietoja eri uskonnollisten ryhmien kannattajista ei ole saatavilla. == Kristinusko == right|thumb|Maria, maailman kuningatar -katedraali Bujumburassa. Kristinusko on Burundin suurin uskonnollinen ryhmä. Suurimmat kristilliset suuntaukset ovat roomalaiskatolisuus ja protestantismi. == Islam == Islam on Burundin toiseksi suurin uskonto. Vuonna 2016 muslimien määräksi arvioitiin 3,4 prosenttia, mutta suurimmillaan osuudeksi on arvioitu jopa 10 prosenttia. Suuri osa muslimeista asuu kaupunkialueilla. Enemmistö muslimeista on sunneja ja loput šiialaisia. == Muut uskonnot == Arviolta 23 prosenttia noudattaa perinteisiä alkuperäiskansojen uskontoja. == Lähteet == *
Charles Kaboré

Charles Kaboré (s. 9. helmikuuta 1988 Bobo-Dioulasso) on burkinafasolainen jalkapalloilija, pelipaikaltaan keskikenttäpelaaja. Hän pelasi seuraurallaan kotimaansa lisäksi Ranskassa ja Venäjällä. Hän on pelannut eniten maaotteluita Burkina Fason A-maajoukkueessa, 102 ottelua. Kaboré siirtyi kotimaastaan Ranskaan vuonna 2007. Hän pelasi vuoden ajan Ligue 2:ssa Libournen joukkueessa. Vuosina 2008–2013 hän edusti Olympique de Marseillea ja pelasi Ligue 1:ssä 136 ottelua, joissa hän teki kaksi maalia. Hän voitti liigamestaruuden vuonna 2010 sekä liigacupin vuosina 2010, 2011, 2012. Hän pelasi Mestarien liigassa 17 ottelua, UEFA-cupissa viisi ottelua ja Eurooppa- liigassa seitsemän ottelua, joissa hän teki yhden maalin helmikuussa 2010 vierasottelussa FC Kööpenhaminaa vastaan. Kaboré siirtyi helmikuussa 2013 Venäjälle, jossa hän edusti Kuban Krasnodaria, lainasopimuksella FK Krasnodaria ja Moskovan Dynamoa. Hän pelasi Venäjän Valioliigassa 8,5 vuoden aikana 188 ottelua ja teki niissä kaksi maalia. Eurooppa-liigassa hän edusti venäläisjoukkueita 29 ottelussa ja teki niissä yhden maalin marraskuussa 2013 kotiottelussa St. Gallenia vastaan. Kaboré päätti pelaajauransa Ranskan Ligue 2:ssa Niortin joukkueessa kaudella 2022–2023. Kaboré pelasi Burkina Fason A-maajoukkueessa ensimmäisen kerran lokakuussa 2006 Afrikan- mestaruuskilpailujen karsintaottelussa Senegalia vastaan. Hän pelasi Afrikan- mestaruuskilpailuissa yhteensä 19 ottelua vuosina 2010, 2012, 2013, 2015 ja 2017. Burkina Faso saavutti hopeaa vuonna 2013 ja pronssia vuonna 2017, ja molemmissa turnauksissa Kaboré pelasi joukkueen kapteenina. Kaboré pelasi kaikkiaan 102 A-maaottelua ja oli maansa ensimmäinen yli sata maaottelua pelannut jalkapalloilija. Hän teki A-maaotteluissaan neljä maalia: toukokuussa 2007 ystävyysottelussa Zimbabwea, kesäkuussa 2008 MM-karsintaottelussa Seychellejä, lokakuussa 2010 Afrikan-mestaruuskilpailujen karsintaottelussa Gambiaa ja maaliskuussa 2013 MM-karsintaottelussa Nigeriä vastaan. Hän pelasi viimeisen maaottelunsa kesäkuussa 2021 ystävyysottelussa Norsunluurannikkoa vastaan. == Lähteet == Luokka:Burkinalaiset jalkapalloilijat Luokka:Vuonna 1988 syntyneet Luokka:Elävät henkilöt
Uskonto Djiboutissa

Tämä artikkeli käsittelee Djiboutin uskontoa ja uskonnollisia yhteisöjä. Djiboutin suurin uskonto on islam, jota tunnustaa suurin osa väestöstä. Muslimien osuus väestöstä oli 97,7 prosenttia. Toiseksi suurin uskonto on kristinusko, johon kuuluu 1,1 prosenttia väestöstä. == Islam == Suurin osa Djiboutin väestöstä harjoittaa islaminuskoa ja enemmistö tästä ryhmästä on sunneja. Djiboutin kansalaisia pidetään virallisesti muslimeina, mikäli he eivät erityisesti tunnustaudu muuhun uskontoon. == Kristinusko == Kristinusko on Djiboutin pieni uskonnollinen vähemmistöryhmä. Djiboutin kristityt ovat roomalaiskatolisia, protestantteja, koptikristityjä, etiopian ortodokseja, itäisiä ortodokseja tai Jehovan todistajia. Usein ulkomailla syntyneet djiboutilaiset ovat näiden uskontokuntien jäseniä. == Lähteet == *
Sten-Åke Cederhök

Sten-Åke Cederhök (30. tammikuuta 1913 Gislaved – 14. tammikuuta 1990 Göteborg) oli ruotsalainen revyyartisti, näyttelijä ja koomikko. Hän tuli tunnetuksi erityisesti satiirisesta televisiosarjasta Albert och Herbert, jota hän teki Tomas von Brömssenin kanssa, sekä Lisebergissä vuosina 1957–1982 esittämistään revyistä. Uransa loppupuolella Cederhök teki myös joitakin vakavampia rooleja. Cederhök muutti perheensä kanssa pienenä Göteborgiin. Ennen näyttelijänuraansa ja sen ohella hän työskenteli muun muassa SKF:n palveluksessa. Kokopäiväiseksi näyttelijäksi hän ryhtyi vasta 1970-luvulla televisiomenestyksen myötä. ==Kuvia== Sten-Åke Cederhök statue.JPG|Cederhökiä esittävä patsas Lisebergissä. ==Lähteet== ==Aiheesta muualla== Luokka:Ruotsalaiset näyttelijät Luokka:Ruotsalaiset koomikot Luokka:Vuonna 1913 syntyneet Luokka:Vuonna 1990 kuolleet
Sonexay Siphandone

Sonexay Siphandone (s. 1966) on laosilainen poliitikko, joka toimii Laosin pääministerinä 30. joulukuuta 2022 alkaen. Hän on maan entisen presidentin Khamtai Siphandonin poika, joka opiskeli Neuvostoliitossa. Sonexay Siphandone nousi pääministeriksi varapääministerin paikalta edeltäjänsä Phankham Viphavanh erottua terveydentilaansaa vedoten. == Lähteet == Luokka:Elävät henkilöt Luokka:Vuonna 1966 syntyneet Luokka:Laosin pääministerit